《三月五日饮于性天所有紫牡丹一本三花不意池馆丘墟之后复见于此为赋》
元代·贝琼

名花新剖麝囊开，与客花时踏雨来。越土一枝分阆苑，春风三朵出瑶台。

朝云重压珊瑚树，宿露低倾玛瑙杯。重忆当时歌舞处，五侯池馆锦千堆。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。